ભારતમાં જીએસટી લાગુ કરાયાને એક વર્ષ થયુ છે ત્યારે પ્રારંભિક મુશ્કેલીઓનો અંત આવ્યો છે. દર નિર્ધારણમાં કોમોડિટીઝના વર્ગીકરણના કેટલાક મુદ્દાઓને ધ્યાને લેવાયા છે અને રિટર્ન ફાઇલ કરવામાં નડતી સમસ્યાઓને પણ કામચલાઉ રીતે ઉકેલવામાં આવી છે. જીએસટી શાસનની એક નોંધપાત્ર ઉપલબ્ધિ નોંધાયેલા કરદાતાઓની સંખ્યામાં થયેલો નોંધપાત્ર વધારો છે. જ્યારે રિટર્ન ફાઇલની સમયમર્યાદાની શરતનું પાલન માત્ર 70% કરતા પણ ઓછા કરદાતાઓ પુરતું મર્યાદિત રહ્યુ છે, સમય વધારતા, 90% થી વધુ રિટર્ન ફાઇલ કરી શકે છે.